TISZAVASVÁRI VÁROS ÖNKORMÁNYZATA
KÉPVISELŐ-TESTÜLETE
257/2026. (IX.24.) Kt. sz. 

határozata

A Tiszavasvári, Gépállomás u. 3. sz. alatti önkormányzati ingatlan bérbeadására vonatkozó pályázati kiírásról

Tiszavasvári Város Önkormányzata Képviselő-testülete a Magyarország helyi önkormányzatairól szóló 2011. évi CLXXXIX. törvény 107.§-ban foglalt hatáskörében eljárva az alábbi határozatot hozza:
1. 

A Képviselő-testület úgy döntött, hogy a Tiszavasvári Város Önkormányzata tulajdonában álló, tiszavasvári 2448/10 hrsz-ú, valóságban a Tiszavasvári, Gépállomás u. 3. sz. alatti ingatlant nyilvános, licittárgyalás nélküli pályázati eljárás keretében történő bérbeadásra meghirdeti a határozat mellékletében található pályázati felhívásban foglaltak szerint.
 A pályázati kiírás időpontja: 2026. szeptember 28.
A pályázat benyújtási határideje: 2026. október 14. 16.00 óra.

Határidő: 2026. szeptember 28.


Felelős: Balázsi Csilla polgármester

2.

Felkéri a jegyzőt, hogy az Önkormányzat vagyonáról és a vagyongazdálkodás szabályairól szóló 31/2013. (X.25.) önkormányzati rendelet 5. melléklete előírásainak megfelelően működjön közre a pályázat előkészítésének és elbírálásának lebonyolításában.

Határidő: esedékességkor
          


Felelős: Dr. Kovács János jegyző

3.

Felkéri a polgármestert, hogy a pályázat benyújtására nyitva álló határidőt követően terjessze a Testület elé a beérkezett pályázatot a pályáztatás eredményessége eldöntése érdekében.

Határidő: esedékességkor

          

 Felelős: Balázsi Csilla polgármester

Balázsi Csilla 
dr. Kovács János


polgármester 
jegyző

257/2026. (IX.24.) Kt. számú határozat melléklete
PÁLYÁZATI FELHÍVÁS

Nyilvános, licittárgyalás nélküli pályázati eljárásra

1. A pályázat kiírója és a pályázat tárgya:

Tiszavasvári Város Önkormányzata (székhelye: 4440 Tiszavasvári, Városháza tér 4. szám, adószáma: 15732468-2-15, képviseli: Balázsi Csilla polgármester) nyilvános, licittárgyalás nélküli pályázati eljárás keretében bérbeadásra meghirdeti a tulajdonában lévő Tiszavasvári, Gépállomás u. 3. sz. alatti ingatlant (továbbiakban: Ingatlan).
	A pályáztatásra kerülő ingatlan legfontosabb adatai



	helyrajzi száma
	tiszavasvári 2448/10

	címe
	4440 Tiszavasvári, Gépállomás u. 3.

	tulajdonosa
	Tiszavasvári Város Önkormányzata

	nagysága
	5862 m2

	épületeinek nagysága
	630 m2, 355 m2 nagyságú üzemi épületek

	megnevezése
	kivett üzem (2 üzemi épület) és udvar

	közmű ellátottsága
	elektromos áram, víz és szennyvíz, valamint gáz közművekkel ellátott, 

azok fogyasztása önálló mérőórákkal mérhető


II. A pályázat célja: 
Az Ingatlan, illetve az azon található épületek bérlőjének kiválasztása. 

III. A bérleti szerződés időtartama: 
       2027. január 01. napjától 2031. december 31. napjáig terjedő időtartam. 

IV. Általános pályázati feltételek:

· A pályázat nyilvános, pályázatot nyújthat be természetes személy, vagy olyan jogi személy vagy jogi személyiséggel nem rendelkező gazdálkodó szervezet, aki a nemzeti vagyonról szóló 2011. évi CXCVI. törvény 3.§ (1) bekezdés 1. pontja alapján átlátható szervezetnek minősül;
· A bérlemény nyertes pályázónak történő átadását követően az üzemeltetéséhez szükséges további berendezési tárgyakat, eszközöket, engedélyeket a bérlő saját maga, saját költségén szerzi be, illetve folyamatosan biztosítja;

· A pályázatok felbontásának időpontjáról történő értesítés miatt, a pályázó vállalja, hogy a pályázat benyújtásakor tájékoztatja a kiírót telefonszámáról vagy e-mail címéről.

V. Részletes pályázati feltételek: 

1. Pályázó pályázatában köteles üzemeltetési tervet benyújtani, melyben bemutatja a tervezett tevékenységet. 

2. Az Ingatlan bérletéért fizetendő bérleti díj minimum havonta 200.000 forint + ÁFA. 

A bérleti díj évente a KSH által a tárgyév elején közzétett előző évre vonatkozó infláció mértékével automatikusan növekszik.

A bérleti díjat havonta kell megfizetni Tiszavasvári Város Önkormányzata részére.

3. A pályázat nyertessége esetén a nyertes pályázó vállalja az alábbiakat:
· Az Ingatlan bérlete után a bérlő bérleti díjat köteles fizetni a bérbeadónak. 
· A bérleti díj nem foglalja magában a közüzemi díjakat (villamos energia, gáz, víz- és csatornahasználat költségeit), valamint hulladékszállítás költségei, melyet bérlő a bérleti díjon felül köteles megfizetni a szolgáltatóknak.

4. A bérleményen átalakítást bérbeadó írásbeli engedélye nélkül nem végezhet. 
5. A bérleményt harmadik személynek albérletbe nem adhatja. 

VI. Érvényes pályázatot tehet a pályázó, ha:

· nem áll csőd-, végelszámolás-, vagy felszámolási eljárás alatt 

· nincs 60 napnál régebbi lejárt köztartozása

· nincs Tiszavasvári Város Önkormányzatával szemben lejárt tartozása

VII. A pályázó által benyújtandó pályázati dokumentációnak tartalmaznia kell az alábbiakat:

1. A pályázó nevét, címét, jogi személy esetén székhelyét, adószámát, ügyvezetőjének nevét. 
2. Részletes üzemeltetési tervet.
3. A VI. pontban felsorolt kizáró okok igazolására szolgáló dokumentumokat.
4. A pályázónak nyilatkoznia kell az alábbiakról: 
a) bérleti szándékát fenntartja, 

b) a pályázati kiírás tartalmát megismerte és elfogadja a pályázati feltételeket,

c) a bérleti díj összegéről, továbbá arról, hogy nyertes pályázat esetén vállalja annak határidőben történő megfizetését,

d) nem természetes személy pályázó esetén nyilatkozat arról, hogy a nemzeti vagyonról szóló 2011. évi CXCVI. törvény 3.§ (1) bekezdés 1. pontja alapján átlátható szervezetnek minősül,
e) együttes pályázat benyújtása esetén nyilatkozat arról, hogy a pályázók egyetemleges kötelezettséget vállalnak a pályázatban foglaltak megvalósítására,
f) nyilatkozat arról, hogy nem áll csőd-, végelszámolás-, vagy felszámolási eljárás alatt, 
g) NAV igazolás arról, hogy nincs 60 napnál régebbi lejárt köztartozása,
h) Tiszavasvári Város Jegyzője, mint adóhatóság igazolása arról, nincs Tiszavasvári Város Önkormányzatával szemben lejárt tartozása,
i) nyilatkozat arról, hogy nyertes pályázat esetén vállalja ingatlanbérlői felelősségbiztosítás megkötését, és ennek igazolását a szerződéskötést megelőzően.
VIII. 
	pályázat benyújtásának helye
	   Tiszavasvári Város Önkormányzata Polgármesteri Hivatala
   4440 Tiszavasvári, Városháza tér 4., 3. em. 302. iroda

	pályázat benyújtási határideje
	  2026. október 14./ 16.00 óra

	pályázat benyújtásának
módja
	· írásban, papíralapú formában, egy eredeti példányban, zárt borítékban kell benyújtani, 
     Tiszavasvári Város Polgármesterének címezve. 

· A borítékon fel kell tüntetni a pályázat megnevezését az alábbiak szerint: „Pályázat a Tiszavasvári, Gépállomás u. 3. szám alatti ingatlan bérletére”

· Fel kell tüntetni még a borítékon az alábbi szöveget: 
     „A határidő lejártáig nem bontható fel”


IX. A pályázat elbírálási szempontjai és feltételei:

A pályázat elbírálásánál a kiíró elsődleges szempontja az összességében legelőnyösebb ajánlat kiválasztása a szolgáltatás és ellenszolgáltatás értékarányosságára figyelemmel. 

Az elbírálásnál előnyt élvező szempontok együttesen: 

· megajánlott bérleti díj, figyelemmel jelen pályázati felhívás V.2 pontjában meghatározott minimum bérleti díjra,
· tervezett tevékenység leírása,
· munkahelyteremtés Tiszavasvári lakóhellyel rendelkező, elsősorban megváltozott munkaképességű munkaerő alkalmazása.
X. Egyéb ismérvek a pályázattal kapcsolatban:

A Képviselő-testület fenntartja magának azt a jogot, hogy:

· érvényes ajánlat(ok) benyújtása esetén is a pályázati eljárást indoklás nélkül eredménytelennek minősítse, és egyik pályázóval se kössön szerződést,

· a pályázati felhívást az ajánlatok benyújtására megjelölt időpontig visszavonhatja.

· A pályázatok felbontásának időpontjáról történő értesítés miatt, a Pályázó vállalja, hogy a pályázat benyújtásakor telefonon, vagy e-mailben tájékoztatja az Önkormányzatot telefonszámáról/e-mail címéről.

· Amennyiben a pályázó az eljárás során bármikor meghatalmazott útján jár el, úgy a pályázó meghatalmazottja köteles közokirattal, vagy két tanú által aláírt magánokirattal igazolni képviseleti jogosultságát, illetve annak terjedelmét.
XI. A pályázatra vonatkozó további információszerzés helye:

Az ingatlannal kapcsolatos dokumentumok, valamint a pályázati felhívásban szereplő tényeket, jogokat, kötelezettségeket alátámasztó dokumentum a Tiszavasvári Polgármesteri Hivatal III. emelet 302. számú irodájában a pályázati felhívás ideje alatt előzetes időpont egyeztetést követően megtekinthetőek. 

A pályázattal kapcsolatban további információt Gulyásné Gáll Anita ügyintézőtől lehet kérni a 06/42-520-500/ 113. mellék telefonszámon, illetve a gulyasne.anita@tiszavasvari.hu email címen.

Tiszavasvári, 2026…..


Tiszavasvári Város Önkormányzata

